रणजी ट्रॉफी : राजस्थान पहली बार बना चैम्पियन  
राजस्थान ने पहली पारी में 394 रन बनाए जबकि उसकी दूसरी पारी 341 रन पर सिमट गई थी वहीं बड़ौदा ने पहली पारी में 361 रन बनाए थे।
मोतीबाग स्टेडियम में खेले गए रणजी ट्राफी फाइनल मुकाबले में राजस्थान ने पहली पारी में मिली बढ़त के आधार पर बड़ौदा को पछाड़कर पहली बार रणजी ट्राफी सुपर लीग खिताब पर कब्जा जमाया।  राजस्थान ने पहली पारी में 394 रन बनाए थे जबकि उसकी दूसरी पारी 341 रनों पर सिमट गई थी वहीं बड़ौदा ने पहली पारी में 361 रन बनाए थे। राजस्थान को पहली पारी के आधार पर 33 रनों की बढ़त प्राप्त थी।  राजस्थान द्वारा जीत के लिए रखे गए 375 रनों के लक्ष्य का पीछा करने उतरी बड़ौदा की टीम चार विकेट के नुकसान पर 28 रन बना सकी। इसके बाद मैच को ड्रॉ घोषित कर दिया गया लेकिन पहली पारी में मिली बढ़त के आधार पर राजस्थान को विजेता का ताज मिला।